«Кумтөр Голд Компани» ЖАК сизден транспорт каражаттарынын жана башка кыймылдуу мүлктүн рыноктук наркын аныктоо, ошондой эле келтирилген зыянды баалоо боюнча кызматтарды көрсөтүү үчүн аткаруучуларды тандоо боюнча баа сунуштарын берүүңүздү өтүнөт.
	Тапшыруу форматы: 
	Табыштамага жана башка документтерге табыштамага жана келишим боюнча милдеттенмелерге кол коюуга укугу бар адам тарабынан кол коюлушу керек. Документтер мөөр менен бекитилип, PDF форматында тапшырылышы керек. Кол коюу укугу ишеним кат же тиешелүү документтердин нотариалдык күбөлөндүрүлгөн көчүрмөлөрү менен тастыкталышы керек.

	Сунуштарды тапшыруу тартиби
	Конкурстун катышуучулары конкурстун талаптарына ылайык сунуштарын орус тилинде жана тиешелүү документтердин көчүрмөлөрүн электрондук түрдө Zhyldyzkan.Satybekova@kumtor.kg дарегине 2026-жылдын 13-октябры, Бишкек убактысы боюнча саат 15:00гө чейин жөнөтүшү керек.
Башка почтага же мөөнөтүнөн кийин келген конкурстук сунуштар каралбайт.

	Катышууга табыштама төмөнкү документтерди камтышы керек:
	Коммерциялык сунуш, төмөнкүлөрдү эске алуу менен:
∙ Кызмат көрсөтүү мөөнөттөрү
∙ Төлөм шарттары
∙ Коммерциялык сунуштун жарактуулук мөөнөтү (кеминде 40 календардык күн)

	Баалоо критерийлери:
	Тандоодон өткөн сунуш деп эң төмөн баа берген, оптималдуу кызмат көрсөтүү мөөнөтүн көрсөткөн сунуш табылат. 

	Сунуштарды Zhyldyzkan.satybekova@kumtor.kg почтасына 2026-жылдын13-октябры, Бишкек убактысы боюнча саат 15:00гө чейин жөнөтүү керек.


	Буйрутмачы кандайдыр бир сунушту же бардык сунуштарды кабыл алууга же четке кагууга, ошондой эле Келишим ыйгарылганга чейин каалаган убакта конкурс өткөрүү жол-жобосун жокко чыгарууга укуктуу, мында тиешелүү катышуучулардын алдында эч кандай милдеттенмелерди тартпайт.

	Катышуунун сунушу расмий бланкта болушу керек.

Резиденттер коммерциялык сунушту улуттук валютада, чет өлкөлүк валютанын курсуна байланыштырылбаган түрдө бериши керек.
Резидент эместер коммерциялык сунушту каалаган валютада берүүгө укуктуу.

	Конкурстун катышуучуларынын көрсөтүлгөн мөөнөттөн кеч тапшырылган сунуштары кабыл алынбайт жана каралбайт.
Ар бир катышуучу бир гана конкурс сунушун тапшыра алат.
Сунуштун жарактуулук мөөнөтү кеминде 40 календардык күн болушу керек. 
Конкурстук сунуштун жарактуулук мөөнөтүнүн ичинде конкурстук сунуштарга өзгөртүүлөрдү киргизүүгө жол берилбейт.

	Ушул конкурс боюнча бардык суроолор төмөнкү электрондук почта дарегине жөнөтүлүшү керек:
Zhyldyzkan.satybekova@kumtor.kg 
Тандоо шарттарын түшүндүрүп берүү боюнча суроо-талаптар сунуштарды берүүнүн акыркы мөөнөтү келгенге чейин кеминде 3 календардык күн мурда жөнөтүлүшү керек.




Техникалык тапшырма
Транспорт каражаттарынын жана башка кыймылдуу мүлктүн рыноктук наркын аныктоо, ошондой эле келтирилген зыянды баалоо боюнча кызматтарды көрсөтүү үчүн аткаруучуларды тандоого
 
	№
	Көрсөткүчтүн аталышы
	                   Талап кылынган маани

	1.
	Тандоо критерийлери
	Техникалык тапшырмага шайкеш келиши. Кыргыз Республикасынын Салык кодексинин, Жарандык кодексинин, «Бухгалтердик эсеп жөнүндө» Кыргыз Республикасынын Мыйзамынан келип чыккан ченемдердин талаптарына, ошондой эле баалоону жүргүзүүнүн методологиясына жана тартибине, баалоо ишмердиги жөнүндө Кыргыз Республикасынын мыйзамдарына жана кыймылдуу мүлктү, анын ичинде транспорт каражаттарын, унааларды жана жабдууларды баалоо жаатындагы баалоо стандарттарына шайкеш келиши.

	2.
	Кызмат көрсөтүлүүчү жер / Бөлүнгөн иш жүргүзүлүүчү участок
	Бишкек ш., Ибраимов көч., 24/1; 
Балыкчы ш., Нарын шоссеси, 9; 
Барскоон айылы, Ысык-Көл облусу, Кумтөр кени.


	3.
	Транспорт каражаттарынын жана башка кыймылдуу мүлктүн рыноктук наркын аныктоодо, зыянды баалоодо аткарылуучу иштердин тизмеси
	Кызматтардын көлөмү жана/же мазмуну (тизмеси) учурдагы өндүрүштүк муктаждыктарына жараша Табыштамага ылайык аныкталат, ал эми көрсөтүлгөн кызматтардын акыркы көлөмү Тараптар тарабынан макулдашылган жана тийиштүү түрдө документтештирилген, иш жүзүндө көрсөтүлгөн кызматтардын негизинде аныкталат.

	4.
	Персоналдын квалификациясы
	Баалоочу же баалоочу уюм Кыргыз Республикасындагы баалоо ишмердигин өнүктүрүү жана жөнгө салуу боюнча ыйгарым укуктуу орган тарабынан жүргүзүлгөн баалоо ишмердигинин субъекттеринин реестрине катталган болушу жетиштүү. Реестр квалификацияны таануу жана Кыргыз Республикасынын мүлктү баалоо боюнча кызмат көрсөтүүчү персоналын Евразия экономикалык бирлигине мүчө мамлекеттердин рыногуна киргизүүгө уруксат берүү үчүн укуктук механизм болуп саналат.

	5.
	Юридикалык талаптарга жана Салык кодексинин, ошондой эле Кыргыз Республикасынын башка ченемдик-укуктук актыларынын талаптарына шайкештик

	- Уставдын жана уюштуруу документтеринин болушу.

Юридикалык жактар үчүн: 
1) Уюштуруу документтеринин көчүрмөлөрү;
2) Бюджетке милдеттүү төлөмдөр боюнча карызы жок экендигин тастыктаган документтер;
3) Штаттагы баалоочу кызматкерлердин саны жөнүндө маалымат;
4) Баалоо түрлөрү жөнүндө маалымат;
5) Акыркы үч жыл ичинде көрсөтүлгөн кызматтардын көлөмү жөнүндө маалымат (улуттук валютада).

Жеке жактар үчүн:
1) Паспорттун көчүрмөсү;
2) Жеке ишкердин патентинин көчүрмөсү; 
3) Билими жана квалификациясы жөнүндө документтердин көчүрмөлөрү;
4) Окумуштуулук наамы жана илимий даражасы бар экендигин тастыктаган документтердин көчүрмөлөрү;
5) Бюджетке милдеттүү төлөмдөр боюнча карызы жок экендигин тастыктаган документтер;
6) Баалоо ишмердигиндеги иш тажрыйбасы жөнүндө маалымат;
7) Баалоо түрлөрү жөнүндө маалымат;
8) Акыркы үч жыл ичинде көрсөтүлгөн кызматтардын көлөмү жөнүндө маалымат (улуттук валютада).
Уставдагы (лицензиядагы, патенттеги) жазуулардын аткарылуучу иштердин тизмесине шайкеш келиши.
Банктык эсептешүү эсебинин болушу.
Паспорт, патент жана социалдык камсыздандыруу полиси (жеке ишкерлер үчүн). 
Кызмат көрсөтүү боюнча келишимди түзүү милдеттүү.

	6.
	Баа саясаты
	- Подрядчынын баа саясатынын ийкемдүүлүгүн баалоо; 
- Учурдагы Жеткирип берүүчүнүн кызмат көрсөтүүлөрүнүн прейскурантын ушул кызмат көрсөтүү сегментиндеги башка жеткирип берүүчүлөрдүн баалары менен салыштыруу.

	7.
	Кызмат көрсөтүүлөр үчүн төлөмдүн мөөнөтү жана шарттары

	Төлөм көрсөтүлгөн кызматтар боюнча түзүлгөн буюртма-наряддарга жана кызматтарды тапшыруу-кабыл алуу актысына ылайык эсеп-фактура берилген күндөн тартып 10 (он) банктык күндүн ичинде, бирок 30 (отуз) күндөн кечиктирбестен, накталай эмес эсептешүү жолу менен жүргүзүлөт.

	8.
	Жайгашкан жери (локализация)
	 Подрядчынын жайгашкан жери Буйрутмачы менен Подрядчынын ортосунда ыкчам өз ара аракеттенүүнү камсыз кылышы керек.



Прейскурант

	№
	Аталышы
	Өлчөө бирдиги
	Объекттердин саны
	Сунуштун наркы, сом


	1
	Эсептен чыгарылган негизги каражаттар:
	
	
	

	
	Жеңил жана жүк ташуучу автотранспорт каражаттары
	Бирдик
	Табыштама боюнча
	

	
	LIEBHERR R9350 экскаватору
	Бирдик
	Табыштама боюнча
	

	
	Тоо-кен казып алуу жабдуулары
 
	Бирдик
	Табыштама боюнча
	

	
	Бөлүктөргө ажыратылган көмөкчү техника
	Бирдик
	Табыштама боюнча
	

	
	Гараж жабдуулары

	Бирдик
	Табыштама боюнча
	

	
	АЫФтын жабдуулары

	Бирдик
	Табыштама боюнча
	

	2
	Өтүмсүз жана суроо-талапка ээ болбогон эскирген запастык бөлүктөр (болжол менен 8000 аталыш):
	Даана
	Табыштама боюнча
	

	3
	Эсептен чыгарылган техника (турмуш-тиричилик техникалары, компьютерлер, оргтехника, сервердик жабдуулар, перифериялык түзүлүштөр):
	Компл
	
	



Эскертүү:
Баага КНС жана сатуудан алынуучу салык (САС) киргизилиши керек.


